Document ID: 32013D0091

KOMISIJAS ĪSTENOŠANAS LĒMUMS
(2013. gada 18. februāris),
ar ko groza Lēmumu 2008/855/EK attiecībā uz dzīvnieku veselības kontroles pasākumiem saistībā ar klasisko cūku mēri Latvijā
(izziņots ar dokumenta numuru C(2013) 722)
(Dokuments attiecas uz EEZ)
(2013/91/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
tā kā:
(1)
Komisijas 2008. gada 3. novembra Lēmumā 2008/855/EK par dzīvnieku veselības kontroles pasākumiem saistībā ar klasisko cūku mēri dažās dalībvalstīs (3) ir noteikti konkrēti kontroles pasākumi attiecībā uz klasisko cūku mēri dalībvalstīs vai to reģionos, kas iekļauti minētā lēmuma pielikumā. Dalībvalstīs vai to teritorijās ir reģistrētas atšķirīgas klasiskā cūku mēra epidemioloģiskās situācijas. Tādēļ Lēmuma 2008/855/EK pielikumam ir trīs daļas un katrā no tām iekļautas dalībvalstu teritorijas, kurām piemēro dažādus pasākumus atbilstoši epidemioloģiskajai situācijai.
(2)
Attiecīgajām dalībvalstīm, kuru teritorijas ir iekļautas Lēmuma 2008/855/EK pielikuma II daļā, jānodrošina, ka svaigas cūkgaļas sūtījumi no saimniecībām, kuras atrodas šajās teritorijās, un gaļas izstrādājumi un gaļas produkti, kas sastāv no cūkgaļas vai satur šo cūku gaļu, tiek nosūtīti uz citām dalībvalstīm tikai tad, ja tie atbilst konkrētām prasībām.
(3)
Latvija 2012. gada 20. novembrī ziņoja par klasiskā cūku mēra gadījumiem mežacūkām Dagdas un Zilupes novadā, kas atrodas Krievijas un Baltkrievijas pierobežā. Mežacūkas pārbaudīja atbilstoši valsts uzraudzības programmai. Turklāt 27. novembrī Latvija ziņoja par klasiskā cūku mēra uzliesmojumu piemājas saimniecībās šajā pašā teritorijā.
(4)
Latvija ir veikusi pasākumus saskaņā ar Padomes 2001. gada 23. oktobra Direktīvu 2001/89/EK par Kopienas pasākumiem klasiskā cūku mēra kontrolei (4), un inficētā teritorija ir noteikta Alūksnes, Rēzeknes, Daugavpils, Balvu, Rugāju, Viļakas, Baltinavas, Kārsavas, Ciblas, Ludzas, Zilupes, Dagdas, Aglonas un Krāslavas novada teritorijas daļā. Turklāt Latvija ir iesniegusi Komisijai klasiskā cūku mēra izskaušanas plānu šīs dalībvalsts attiecīgajā teritorijā. Komisija apstiprināja šo plānu ar 2013. gada 18. februāra Īstenošanas lēmumu 2013/90/ES, ar ko apstiprina plānu klasiskā cūku mēra izskaušanai mežacūkām un šo cūku ārkārtas vakcināciju dažās Latvijas teritorijās (5).
(5)
Pamatojoties uz Latvijas sniegto informāciju, ir lietderīgi Lēmuma 2008/855/EK pielikuma II daļā iekļaut attiecīgās Alūksnes, Rēzeknes, Daugavpils, Balvu, Rugāju, Viļakas, Baltinavas, Kārsavas, Ciblas, Ludzas, Zilupes, Dagdas, Aglonas un Krāslavas novada daļas.
(6)
Tāpēc attiecīgi būtu jāgroza Lēmums 2008/855/EK.
(7)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2008/855/EK pielikuma II daļai pievieno šādu ierakstu:
“Latvija
Pededzes un Liepnas pagasti Alūksnes novadā. Pušas, Mākoņkalna un Kaunatas pagasti Rēzeknes novadā. Dubnas, Višķu, Ambeļu, Biķernieku, Maļinovas, Naujenes, Tabores, Vecsalienas, Salienas, Skrudalienas, Demenes un Laucesas pagasti Daugavpils novadā. Vīksnas, Kubuļu, Balvu, Bērzkalnes, Lazdulejas, Briežuciema, Vectilžas, Tilžas, Krišjāņu un Bērzpils pagasti Balvu novadā. Rugāju un Lazdukalna pagasti Rugāju novadā. Žiguru, Vecumu, Kupravas, Susāju, Medņevas un Šķilbēnu pagasti Viļakas novadā. Baltinavas pagasts Baltinavas novadā. Salnavas, Malnavas, Goliševas, Mērdzenes un Mežvidu pagasti Kārsavas novadā. Pušmucovas, Līdumnieku, Ciblas, Zvirgzdenes un Blontu pagasti Ciblas novadā. Ņukšu, Briģu, Isnaudas, Nirzas, Pildas, Rundēnu un Istras pagasti Ludzas novadā. Zaļesjes, Lauderu un Pasienes pagasti Zilupes novadā. Andzeļu, Ezernieku, Šķaunes, Svariņu, Bērziņu, Ķepovas, Asūnes, Dagdas, Konstantinovas un Andrupenes pagasti Dagdas novadā. Kastuļinas, Grāveru, Šķeltovas un Aglonas pagasti Aglonas novadā. Aulejas, Kombuļu, Skaistas, Robežnieku, Indras, Piedrujas, Kalniešu, Krāslavas, Kaplavas, Ūdrīšu un Izvaltas pagasti Krāslavas novadā.”
2. pants
Šis lēmums ir adresēts dalībvalstīm.
Briselē, 2013. gada 18. februārī

Labels: 17
20
0
3
6
18